קונטרול דאטה

**קונטרול דאטה** (**Control Data Corporation**) בראשי תיבות: **CDC**, הייתה חברת מחשבים אמריקאית, יצרנית של מחשבים מרכזיים ומחשבי־על, שנוסדה ב-1957 על ידי סימור קריי וויליאם נוריס . לאורך שנות ה־60 קריי עבד בחברה ופיתח את המחשבים המהירים ביותר של אותה עת. בשנות ה־60 נמנתה החברה עם שמונה חברות המחשבים המובילות בארצות הברית, לצד IBM, Burroughs, RCA, ג'נרל אלקטריק, האניוול, NCR ויוניוואק. קבוצה זו הצטמצמה בשנות ה-70 לחמש חברות בלבד, ובכללן חברת קונטרול דאטה, שהתחרו בחברת IBM וכונתה ה-BUNCH.

לאחר כמה שנים של הפסדים בשנות ה-80, החברה נסוגה מתעשיית ייצור המחשבים והחלה למכור חלקים מפעילותה. התהליך הושלם ב-1992 בהקמת חברת "קונטרול דאטה סיסטמס". יתרת הפעילות של קונטרול דאטה נותרה בחברת סרידיאן .

## היסטוריה

בתקופת מלחמת העולם השנייה עסקה קבוצת מהנדסים בפיתוח ציוד לפענוח צפנים במסגרת הצי האמריקאי. בתום המלחמה, הדרג הבכיר בצי חשש שחברי הצוות יתפזרו בין חברות שונות בשוק הפרטי ולכן יזם הקמת חברה, דרך יצרן ציוד תעופה ומטוסים בשם "צ'ייס איירקראפט"  להעסקת המהנדסים. שם החברה . החברה החדשה המשיכה לפעול ישירות מול הצי וביצעה פרוייקטים עבורו ללא שקיפות כלפי חברת האם שלה, צ'ייס איירקראפט, כי לבכירי צ'ייס ומנהליה לא היה הסיווג הביטחוני הנחוץ לשם כך.

בעקבות דיון ומחלוקת בבית הנבחרים האמריקאי בשאלה אם ראוי שהצי יחזיק בבעלותו חברה פרטית, נמכרה "ERA" ב-1952 לחברת "רמינגטון ראנד" , שהייתה אז אחת מחברות המחשבים המובילות. בהמשך התמזגה "רמינגטון ראנד" עם חברת "ספרי" , כשהצוות המשיך לעבוד ב"ספרי" והיה אחראי לתכנון מספר מחשבים.

בסביבות 1957 חשו חברי הצוות, שהיו מורגלים בעצמאות, שהתערבות ההנהלה הבכירה בהחלטות שונות הנוגעות לפעילותם גרמה להם לעיכובים והפריעה לעבודתם. רוב חברי הצוות פרשו והקימו אז את "קונטרול דאטה". הם בחרו פה אחד בוויליאם נוריס למנכ"ל החברה החדשה, ובסימור קריי לארכיטקט ראשי, אף שקריי המשיך עוד לעבוד ב"ספרי-ראנד" עד להשלמת פיתוח המחשב הטקטי של הצי: .

בתחילת דרכה עסקה חברת "קונטרול דאטה" בייצור רכיבים ותת-מערכות למחשבים, בעיקר , שנמכרו לחברות אחרות. מייד בהגיעו לחברה, פיתח קריי מחשב בעל 6-ביטים מבוסס טרנזיסטורים, לצורך בחינת תכניותיו לייצור מחשב גדול יותר. מחשב-6-הביטים שכונה "CDC Little Character", זכה להצלחה רבה.

[250px|ממוזער|שמאל|מחשב CDC 160A דמוי שולחן כתיבה ליד כונן [סרט מגנטי|סרטים מגנטיים לקלט/פלט]]
ב-1959 הציגה החברה מחשב של 48-ביטים מבוסס טרנזיסטורים, . מחשב ראשון מדגם זה סופק לצי ארצות הברית ב-1960. גרסה קטנה יותר של 12-ביט, יוצרה ב-1960 ונקראה . מחשב זה היה מראשוני המיני-מחשבים. גרסה משודרגת של CDC 1604 נקראה  ונמכרה עד אמצע שנות ה-60.

קריי החל בפרוייקט לייצור המחשב המהיר בעולם, מהיר פי 50 מ-CDC 1604. מיזם זה חייב שינוי יסודי במבנה המחשב, ונמשך שנים אחדות. הנהלת החברה הביעה מורת רוח נוכח משך הזמן הארוך שנדרש ובתגובה דרש קריי ב-1962 לקבל מעבדה נפרדת, תוך איום בהתפטרות. המעבדה הוקמה ב, בויסקונסין.

כדי לשפר סיכויי התחרות מול חברת IBM יזם נוריס רכישה וכן יצירת שיתופי פעולה עם חברות אחרות, להרחבת פעילות קונטרול דאטה בתחום הציוד ההיקפי. בנוסף, הוא יזם גם פתיחת לשכות לשירותי מיחשוב, פעילות שלא הוכחה אז כרווחית במיוחד.

250px|ממוזער|שמאל|מחשב CDC 6600
ב-1964 הסתיים פיתוח המחשב עליו עמלו קריי וצוותו. המחשב, CDC 6600, שנחשב למחשב-על, היה מהיר פי עשרה ממתחריו ותומחר לשמונה מיליון דולר. גרסאות זולות יותר שלו היו CDC 6400, שנרכש על ידי האוניברסיטה העברית בירושלים, ו-CDC 6500. באוניברסיטת מינסוטה פותח מהדר פורטרן למחשב זה. כמענה להצלחת ה-CDC 6600 החלה חברת IBM במיזם  לפיתוח מחשב מהיר יותר. המיזם הניב חידושים בארכיטקטורה ובטכנולוגיה אך לא תאם את ספינת הדגל של החברה IBM System/360, וב-1969 בוטל ייצורו בטרם החל. תחת זאת IBM הכריזה על כוונה לייצר את מודל 92 של System/360, שנועד להיות מהיר כמו ה-CDC 6600. אף שהמחשב עליו הכריזה IBM טרם נבנה, ההכרזה עליו פגעה קשות במכירות ה-CDC 6600, כי הלקוחות הפוטנציאליים העדיפו להמתין למחשב של IBM. נוריס לא השלים עם צעד זה של IBM, ותביעת הגבלים עסקיים שהגיש הניבה בתחילת 1973 הסדר שהעביר 80 מיליון דולר מ-IBM ל-CDC. במסגרת ההסדר קיבלה CDC לבעלותה את SBC, חברת-בת של IBM שכללה את לשכות השירות של IBM, שפעילותן שולבה בפעילות לשכות השירות של CDC.

במהלך פיתוח ה-CDC 6600 החלה קונטרול דאטה במיזם SPIN לפיתוחו של דיסק קשיח. באותה עת לא היה ברור אם הדיסק הקשיח יהווה תחליף נאות לתוף המגנטי, ואם עדיף דיסק קשיח קבוע או דיסק קשיח נייד. המיזם הוביל לפיתוח דיסק קשיח קבוע בקוטר 28 אינץ' ודיסק קשיח נייד בקוטר 14 אינץ'. במשך הזמן הפכו הדיסקים הקשיחים למוצר המרכזי של חברת CDC.

ב-1968 הכריזה החברה על מחשב , שהיה מהיר פי ארבעה מ-CDC 6600. המחשב נזקק למערכת הפעלה חדשה שסבלה מבעיות אמינות אשר פגעו במוניטין החברה. עם זאת עד 1976 היה זה המחשב המהיר ביותר בעולם בעל מעבד יחיד, ועשרות ממנו נמכרו למרכזים של מחשבי-על בעולם.

קריי החל לעסוק בתכנון ה-, שיועד להיות מהיר פי עשרה מ-CDC 7600, ולמעשה הורכב מארבעה מחשבי CDC 7600 במארז קומפקטי. המיזם נתקל בקשיים טכניים רבים, שהובילו לפרישתו של קריי מהחברה ב-1972, ולביטול המיזם ב-1974.

במקביל לפיתוח עסקה החברה בפיתוח דגם אחר, , בהובלתו של ג'יימס תורנטון , שמהירתו הגבוהה התבססה על . בניגוד ל-CDC 7600, שהיה מחשב לשימוש כללי, ה-CDC STAR-100 התאים במיוחד לעיבודים מדעיים - סוג העיבודים שלקוחות CDC התעניינו בהם. ב-1974 החלה הנפקת המחשב ללקוחות תחת השם Cyber 203, והתברר שביצועיו נמוכים משמעותית מהמתוכנן. הדבר הוביל לפרישתו של תורנטון מהחברה. ב-1975 הקימה החברה לשכת שירות שבה מחשב STAR-100, שהייתה הראשונה שמכרה שירותי מחשב-על ללקוחות. גרסה מתקדמת של המחשב, בשם Cyber 205, הציגה ביצועים משופרים במידה ניכרת.

במקביל החלה חברת Cray (אותה ייסד קריי לאחר פרישתו מ-CDC) להציג את מחשבי העל שלה, כגון , שהציגו ביצועים טובים יותר מאלה של מחשבי Cyber, שהיו הדגמים העיקריים של CDC מאמצע שנות ה-70. CDC עסקה גם במיזמים מיוחדים עבור לקוחותיה, בהם כאלה מסוג מיזם שחור.

מיזם פיתוח נוסף של החברה נקרא Cyber 80, ונועד להגיע לייצור ב-1980, כשהוא מציע הגירה קלה ממחשבי CDC 6600. המיזם חרג מלוח הזמנים שנקבע לו, ובסופו של דבר המחשבים נמכרו בשמות אחרים.

ב-1975 הקימה CDC, בשותפות עם האניוול את חברת  (MPI), שעסקה בייצור דיסקים קשיחים. ב-1983 הצטרפה חברת  לשותפות. MPI ייצרה דיסקים רק עבור חברות האם שלה, שמכרו דיסקים אלה הלאה עם מיתוג שלהן. החברה הייתה שחקן מרכזי בשוק הדיסקים. ב-1989 נמכרה פעילות זו לחברת סיגייט טכנולוגיות.

ב-1983 הקימה החברה חברה בת, , לשם פיתוח מחשב-על מהיר פי 40 מאשר Cray-1. מטרה יומרנית זו לא הושגה, אך מהמחשב שפותח נמכרו במשך שנים אחדות שבע יחידות עם קירור חנקן נוזלי ו-27 יחידות קטנות יותר עם קירור אוויר. המחשב התבסס על שבבי CMOS, שפלטו פחות חום. ב-1989 פוטרו מרבית עובדי החברה, והנותרים נקלטו ב-CDC.

מיזם בולט בתחום התוכנה היה מיזם  להוראה ממוחשבת, על גבי מחשבי Cyber. המיזם כלל שלל חידושים, בהם מסך מגע.

ב-1968 עמדה חברת המימון Commercial Credit בפני השתלטות עוינת. כדי למנוע זאת היא שכנעה את CDC לרכוש את החברה במימון ש-Commercial Credit תספק לה. ב-1986 מכרה CDC את החברה.

ב-1969 רכשה CDC 51% מהבעלות בחברת , שעסקה במכירה ממוחשבת של כרטיסים למופעים. החברה סיפקה גם מסופים ותשתיות למפעלי הימורים. באמצע שנות ה־80 הייתה טיקטרון הפעילות הרווחית ביותר של CDC, עם הכנסות של 120 מיליון דולר לשנה. ב-1990 מכרה CDC את רוב הפעילות של טיקטרון.

לאחר שנים אחדות של הפסדים כבדים באמצע שנות ה־80, החברה החלה לצאת מתעשיית ייצור המחשבים על ידי מכירת חלקים מפעילותה, תהליך שהושלם ב-1992 עם הקמת חברת קונטרול דאטה סיסטמס. יתרת הפעילות של קונטרול דאטה, של הפעלת לשכות השירות, נמצאת בחברת סרידיאן , העוסקת בעיקר במחשוב משאבי אנוש ושכר. ב-1997 רכשה חברת ג'נרל דיינמיקס מסרידיאן את חטיבת האלקטרוניקה שלה, שהייתה במקורה חטיבת מערכות הממשל של קונטרול דאטה.

### בישראל

בשנת 1965 פתחה החברה סניף בישראל בשם "קונטרול דאטה (ישראל) בע"מ", ובין השאר הותקנו מחשבים מתוצרתה במרכז החישובים של האוניברסיטה העברית בירושלים, באוניברסיטת תל אביב, באוניברסיטת בן-גוריון בנגב ובמכון ויצמן למדע. כן הקימה בישראל יחד עם תה"ל את בית התוכנה "קונתהל", שלימים היה לאחד ממרכיבי חברת "נס טכנולוגיות". ב-1970 רכשה קונטרול דאטה את חלקו של משרד הביטחון בחברת האלקטרוניקה "אלביט".

## לוח זמנים למחשבי קונטרול דאטה

## קישורים חיצוניים


* Robert Price, The Eye for Innovation: Recognizing Possibilities and Managing the Creative Enterprise, Yale University Press, 2005. ISBN 978-0-300-10877-4.


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יצרני חומרה אמריקאים
קטגוריה:חברות אמריקאיות שנסגרו